Oksidasie is 'n chemiese proses waarin die oksidasiegetal van 'n atoom vergroot word. Dit beteken dat hierdie atoom een of meer elektrone afstaan aan 'n ander atoom of molekule. In elektrochemiese selle kan die elektrone ook aan 'n elektrode afgegee word. Hierdie elektrode word die anode genoem. 'n Voorbeeld van oksidasie is die reaksie van 'n stuk yster wat in 'n oplossing van 'n kopersout gedompel word. Die yster sal as ione in oplossing tree en elke ysteratoom sal twee elektrone afstaan: F e → F e 2 + + 2 e − {\displaystyle Fe\to Fe^{2+}+2e^{-}} Die oksidasiegetal van yster word hierdeur van 0 na 2+ vergroot. Die twee elektrone word in hierdie geval aan 'n oksidasiemiddel of oksidant afgestaan: die C u 2 + {\displaystyle Cu^{2+}} -ione wat in die oplossing aanwesig is. Hierdie koperione ondergaan daardeur die teenoorgestelde proses, wat reduksie genoem word en waardeur die oksidasiegetal van koper van 2+ na 0 verminder word. Die belangrikste nywerheidsoksidasiemiddel is lug, hoewel suiwer suurstof tans eerder gebruik word.